**Nekilnojamojo kultūros paveldo vertinimo tarybos (I) 2022-01-04 nuotolinis posėdis**

Planuojama svarstyti:

**1.  Klausimas dėl XX a. 1-3 deš. buv. statinio liekanų, atidengtų archeologinių tyrimų metu Vilniuje, M. K. Paco g. 4, vertinimo ir tikslingumo jas nustatyti Vilniaus Šv. Apaštalų Petro ir Povilo bažnyčios, Laterano reguliariųjų kanauninkų vienuolyno ir kitų statinių ansamblio (u. k. 3) Laterano reguliariųjų kanauninkų vienuolyno pastato (u. k. 10386), Vilniaus miesto sav., Vilniaus m., M. K. Paco g. 4, vertingosiomis savybėmis.**

**Papildoma informacija:**

Statusas (objekto u. k. 3, objekto u. k. 10386) – paminklas.

Klausimo svarstymą inicijavo VšĮ „Architektūros tyrimų centras“.

Svarstymo pagrindas – gautas VšĮ „Architektūros tyrimų centras“ prašymas, architektūrinių ir archeologinių tyrimų medžiaga.

**2. Nekilnojamojo kultūros paveldo vertinimo tarybos akto projektas dėl apsaugos Sodybai I (u. k. 1322), Anykščių rajono sav., Troškūnų sen., Žviliūnų k., panaikinimo.**

**Papildoma informacija:**

Statusas – registrinis.

Rengėjas – Kultūros paveldo departamento prie Kultūros ministerijos Panevėžio-Utenos teritorinis skyrius.

Svarstymo pagrindas – Akto projektas parengtas pagal Nekilnojamųjų kultūros vertybių, kurioms Kultūros paveldo departamento prie Kultūros ministerijos teritoriniai skyriai 2021 m. rengs apskaitos dokumentaciją, sąrašą, patvirtintą Kultūros paveldo departamento prie Kultūros ministerijos direktoriaus 2021 m. sausio 11 d. įsakymu Nr. Į-6. Parengta pažyma dėl apsaugos netaikymo.

**3. Nekilnojamojo kultūros paveldo vertinimo tarybos akto projektas dėl apsaugos Sodybai (u. k. 1779), Zarasų rajono sav., Dusetų sen., Padustėlio k., panaikinimo.**

**Papildoma informacija:**

Statusas – registrinis.

Rengėjas – Kultūros paveldo departamento prie Kultūros ministerijos Panevėžio-Utenos teritorinis skyrius.

Svarstymo pagrindas – Akto projektas parengtas pagal Nekilnojamųjų kultūros vertybių, kurioms Kultūros paveldo departamento prie Kultūros ministerijos teritoriniai skyriai 2021 m. rengs apskaitos dokumentaciją, sąrašą, patvirtintą Kultūros paveldo departamento prie Kultūros ministerijos direktoriaus 2021 m. sausio 11 d. įsakymu Nr. Į-6. Parengta pažyma dėl apsaugos netaikymo.

**4. Nekilnojamojo kultūros paveldo vertinimo tarybos akto projektas dėl Pastato (u. k. 15921), esančio Kauno miesto sav., Kauno m., Vytauto pr. 91**, **duomenų Kultūros vertybių registre tikslinimo.**

**Papildoma informacija:**

Statusas – registrinis.

Rengėjas – Kultūros paveldo centras.

Svarstymo pagrindas – Akto projekto parengimą inicijavo Kauno miesto savivaldybės administracijos Kultūros paveldo skyrius ir Kultūros paveldo departamento prie Kultūros ministerijos Kauno teritorinis skyrius, informavę Kultūros paveldo departamentą prie Kultūros ministerijos apie MB „Virmalda“ kreipimąsi dėl kapitalinio remonto ir tvarkybos darbų kultūros paveldo objekte (u. k. 15921) metu aptiktus galimai vertingus pastato vidaus interjero elementus (lubas su reljefiniu geometriniu dekoru ir skliausteliais, metalinius ornamentuotus turėklus ir medinį profiliuotą porankį, stiklo blokelių langus tarp vidaus patalpų).

**5.** **Nekilnojamojo kultūros paveldo vertinimo tarybos akto projektas dėl apsaugos Koplytstulpiui su ornamentuotu kryželiu, Nukryžiuotojo ir 2 angelų skulptūromis (u. k. 4963), Radviliškio rajono sav., Pakalniškių sen., Šileikonių k., panaikinimo.**

**Papildoma informacija:**

Statusas – registrinis.

Rengėjas – Kultūros paveldo centras.

Svarstymo pagrindas – Akto projektas parengtas pagal Kultūros paveldo departamento prie Kultūros ministerijos direktoriaus 2021 m. sausio 11 d. įsakymu Nr. Į-4 patvirtintą Kultūros paveldo centro 2021 metų kultūros vertybių apskaitos dokumentų projektų rengimo planą. Parengta pažyma dėl apsaugos netaikymo, nes objektas perkeltas į Daugyvenės kultūros istorijos muziejaus-draustinio Kleboniškių kaimo buities skyrių ir yra saugomas kaip muziejaus eksponatas.

**6. Klausimas dėl pasirengimo dalyvauti Vilniaus apygardos administracinio teismo administracinės bylos Nr. eI3-5913-484/2021 svarstyme dėl Kultūros paveldo departamento prie Kultūros ministerijos pirmosios nekilnojamojo kultūros paveldo vertinimo tarybos 2021-08-31 aktų Nr. KPD-RM-2907 ir Nr. KPD-RM-2908 panaikinimo.**